На основу члана 37. став 1. тачка 24). Статута Града Ниша ("Службени лист Града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2024. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Народног позоришта Ниш за 2023. годину, број 01-371 од 11.03.2024. године, који је Одлуком број 01-372 од 11.03.2024. године усвојио Управни одбор Установе.

II Решење доставити Народном позоришту Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 доц. др Бобан Џунић

***О б р а з л о ж е њ е***

Члан 37. став 1. тачка 24). Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Народног позоришта Ниш, на седници одржаној 11.03.2024. године, донео је Одлукy број 01-372, којом је усвојио Извештај о раду и пословању Народног позоришта Ниш за 2023. годину, број 01-371 од 11.03.2024. године године, и доставио га Градској управи за друштвене делатности на даље поступање.

Колектив Народног позоришта Ниш је, на самом почетку године, у својој 136. години постојања добио највише признање града Ниша, награду „11.јануар“ за низ изузетних достигнућа који су обогатили културну сцену и додатно афирмисали ову установу и град.

У календарској 2023. години Народно позориште је реализовало 171 програм и то: седам премијера, 51. репризно извођење представа на матичној сцени, на гостовањима и фестивалима у Србији је играло 24 пута, организовало је и 42 гостујуће представе. У протеклој години ансамбл Народног позоришта Ниш, учествовао је на фестивалима у иностранству 6 пута, и за свој рад освојио чак 11 награда, од тога седам појединачних и четири за најбоље представе.

На фестивалу драме и позоришта балканског културног простора „Театар на раскршћу“ учествовало је 7 представа и изведено је 7 пратећих програма

Приближно 60.000 гледалаца је присуствовало представама и програмима нишког театра.

Служба маркетинга је и у 2023. години новим активностима радила на бољој комуникацији са публиком и афирмацији нишког театра у земљи и иностранству.

Уз подршку Министраства културе и Министраства за управљање јавним улагањима Републике србије у 2023. години се интензивно радило на изградњи Мале сцене.

Имајући у виду да је Извештај о раду и пословању Народног позоришта Ниш за 2023. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Данијела Спасовић